Missatge: 03/06/2013  L'Argentina vol foragitar l'estàtua a Colom de Buenos AiresL'estàtua a Colom de Buenos Aires, objecte de disputa. Les estàtues a Cristòfol Colom també generen polèmica a l'Argentina. I no pas per cap campanya publicitària, sinó pel record que suposa del colonialisme espanyol. Ara, el govern de Cristina Fernández té la intenció de treure la que hi ha darrere de la Casa Rosada, la seu presidencial, i posar-hi al seu lloc un monument a la guerrillera de la independència Juana Azurduy, natural de Sucre (Bolívia), que finançarà el govern d'Evo Morales. Segons els plans presidencials, l'estàtua de Colom s'exiliaria a Mar del Plata. Tot amb tot, quan divendres els operaris van començar a desballestar l'estàtua, el consistori, encapçalat per l'opositor Mauricio Macri, va aturar l'operació reclamant-ne la propietat. Segons el seu punt de vista, quan Buenos Aires va passar a ser ciutat autònoma, el 1996, l'Estat va transferir al consistori tots els béns que tenia a la ciutat. En virtut d'aquest acord, el consistori assegura ara que l'Estat no té potestat per decidir quin és el futur de Colom.FONT: NACIÓ DIGITAL

Resposta: Fa riure de països que no tenen identitat i que han adoptat totalment la de l'invasor.